stanford-oval/wikipedia huggingface dataset:
อาร์เซน ซาฮาเรียน
สโมสร > ดินาโมมอสโก > ฤดูกาล 2023-24

ซาฮาเรียนเริ่มต้นฤดูกาลกับดินาโมด้วยข่าวลืออย่างหนักเกี่ยวกับความเป็นไปได้ในการย้ายไปสโมสรในยุโรป สำนักข่าวรัสเซียรายงานว่ามีความสนใจจาก ลาซิโอ, ไฟเยอโนร์ด, สตราสบูร์ก, เจนัว, เปเอสเฟ ไอนด์โฮเฟิน และอาเอฟเซ อายักซ์ ในวันที่ 9 สิงหาคม 2023, ซาฮาเรียนทำประตูจากการยิงฟรีคิกในช่วงต่อเวลาพิเศษพาให้ทีมดินาโมเอาชนะครัสโนดาร์ ไป 4–3 ในรัสเซียนคัพ เกมลีกนัดต่อมาพบกับ บัลติคาคาลินินกราด ในวันที่ 13 สิงหาคม, ซาฮาเรียนไม่มีชื่ออยู่ในรายชื่อของทีมที่จะลงทำการแข่งขันในวันนั้น และเขามานั่งดูเกมในสนามแทน ประธานสโมสรดินาโม ปาเวล ปิโววารอฟได้ประกาศว่าการเจรจาการย้ายสโมสรระหว่างดินาโมและ เรอัลโซซิเอดัดสโมสรจากสเปนรวมถึงข้อตกลงส่วนตัวได้เจรจากันลงตัวเรียบร้อยแล้ว และการย้ายทีมจะถูกประกาศอย่างเป็นทางการหลังจากทำการตรวจร่างกาย
ทีมชาติ > เยาวชน

ในวันที่ 15 มีนาคม 2021, ซาฮาเรียนได้ถูกเรียกติดทีมชาติรัสเซียรุ่นอายุไม่เกิน 21 ปี สำหรับฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 ซึ่งก่อนหน้านี้เขาได้ติดทีมชาติรัสเซียรุ่นอายุไม่เกิน 17 ปี และเขากลายเป็นผู้เล่นที่มีอายุน้อยที่สุดในทีม ในเกมเดบิวต์ของเขาในวันที่ 25 มีนาคม 2021, ในเกมเปิดสนามที่พบกับไอซ์แลนด์, ซาฮาเรียนถูกทำฟาวล์ในกรอบเขตโทษในนาทีที่ 31, และรัสเซียทำประตูขึ้นนำได้จากประตูจากจุดโทษ ในช่วงทดเวลาครึ่งแรก เขาทำประตูแรกของเขาได้ ทำให้รัสเซียขึ้นนำ 3–0  โดยเกมจบลงด้วยชัยชนะ 4–1 ของรัสเซีย ซาฮาเรียนกลายเป็นผู้เล่นที่มีอายุน้อยที่สุดที่ทำประตูให้ทีมชาติรัสเซียรุ่นอายุไม่เกิน 21 ปี และเป็นผู้เล่นที่มีอายุน้อยที่สุดในประวัติศาสตร์ที่ทำประตูได้ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี, แซงญาณี แฟร์สคาเริน
ทีมชาติ > ชุดใหญ่

ในวันที่ 11 พฤษภาคม 2021, ซาฮาเรียนได้ถูกเรียกติดทีมชาติรัสเซียชุดใหญ่, และมีชื่ออยู่ในรายชื่อทีม 30 คนสำหรับฟุตบอลชิงแชมป์แห่งชาติยุโรป 2020 เขามีอาการต่อมทอนซิลอักเสบในแคมป์และไม่ได้อยู่ในรายชื่อหลังจากการตัดทีมสุดท้าย
ซาฮาเรียนได้ลงเล่นเป็นครั้งแรกให้กับทีมชุดใหญ่ในวันที่ 1 กันยายน 2021, ในฟุตบอลโลก 2022 รอบคัดเลือก ในเกมที่พบกับโครเอเชีย เขาได้ลงเล่นเป็นตัวจริงและถูกเปลี่ยนตัวออกในครึ่งหลัง และเกมจบด้วยผลเสมอ 0–0 เขากลายเป็นผู้เล่นoutfield (ผู้เล่นที่ไม่ผู้รักษาประตู) ที่มีอายุน้อยที่สุดในประวัติศาสตร์ทีมชาติรัสเซีย โดยมีอายุ18 ปี 3 เดือน 6 วัน, แซงหน้าอะลัน ดซาโกเอฟ ซาฮาเรียนยังกลายเป็นผู้เล่นที่มีอายุน้อยในทีมชาติที่สุดเป็นอันดับที่สอง, ตามหลังผู้รักษาประตูอีกอร์ อะคินเฟเยฟ. สถิติของเขาและอะคินเฟเยฟถูกทำลายลงโดยเซียร์เกย์ ปีเนียเยฟ ในปี 2022
สไตล์การเล่น

ซาฮาเรียนเป็นผู้เล่นที่เล่นได้หลากหลาย และเล่นในตำแหน่งเกมรุกได้หลายตำแหน่ง กองกลางด้านกว้างทั้งซ้ายและขวา, กองกลางตัวรุก หรือ กองกลางตัวกลาง ในบางเกมเขาสลับไปเล่นตำแหน่งที่ต่างกันในระหว่างเกมตามแท็คติคที่โค้ชต้องการ ลักษณะการเล่นของเขา เช่นทักษะการจบสกอร์, การจ่ายบอล และสไตล์การเล่นของเขา ทำให้ซาฮาเรียนถูกนำไปเปรียบเทียบกับผู้เล่นทีมชาติเบลเยียมเกฟิน เดอ เบรยเนอ
ในเดือนตุลาคม 2020, เขาได้ถูกเลือกเป็นหนึ่งใน 60 ของผู้เล่นเยาวชนที่ดีที่สุดในกีฬาฟุตบอลในบรรดาผู้เล่นที่เกิดในปี 2003 โดยเดอะการ์เดียน
สถิติ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | รัสเซียนคัพ> ลงเล่น | รัสเซียนคัพ> ประตู | ทวีป> ลงเล่น | ทวีป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- |
| ดีนาโม-2 มอสโก | 2020–21 | รัสเซียนลีกดิวิชั่น 2 | 15 | 8 | — | — | — | — | 15 | 8 |
| ดีนาโมมอสโก | 2020–21 | รัสเซียนพรีเมียร์ลีก | 13 | 3 | 0 | 0 | 0 | 0 | 13 | 3 |
| ดีนาโมมอสโก | 2021–22 | รัสเซียนพรีเมียร์ลีก | 29 | 7 | 5 | 2 | — | — | 34 | 9 |
| ดีนาโมมอสโก | 2022–23 | รัสเซียนพรีเมียร์ลีก | 16 | 2 | 6 | 1 | — | — | 22 | 3 |
| ดีนาโมมอสโก | รวม | รวม | 58 | 12 | 11 | 3 | 0 | 0 | 69 | 15 |
| รวมทั้งหมด | รวมทั้งหมด | รวมทั้งหมด | 73 | 20 | 11 | 3 | 0 | 0 | 84 | 23 |
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| รัสเซีย | 2021 | 4 | 0 |
| รัสเซีย | 2022 | 2 | 0 |
| รวม | รวม | 6 | 0 |
แหล่งข้อมูลอื่น

ข้อมูลของ อาร์เซน ซาฮาเรียน ที่ ซ็อกเกอร์เวย์
แม่แบบ:FC Dynamo Moscow squad
พรรคสังคมประชาธิปไตย (ประเทศไอซ์แลนด์)

| พรรคสังคมประชาธิปไตย Alþýðuflokkurinn |
| --- | --- |
ก่อตั้ง: ค.ศ. 1916
ถูกยุบ: พฤษภาคม ค.ศ. 2000
ยุบรวมกับ: แนวร่วมสังคมประชาธิปไตย
อุดมการณ์: ประชาธิปไตยสังคมนิยม
จุดยืน: ซ้าย-กลาง
กลุ่มระดับสากล: ขบวนการนักสังคมนิยมสากล
สี: สีแดง
การเมืองประเทศไอซ์แลนด์   รายชื่อพรรคการเมือง การเลือกตั้ง
พรรคสังคมประชาธิปไตย (ไอซ์แลนด์: Alþýðuflokkurinn, lit. People's Party) เป็นพรรคการเมืองในประเทศไอซ์แลนด์ ซึ่งมีอุดมการณ์ประชาธิปไตยสังคมนิยม ก่อตั้งเมื่อปี ค.ศ. 1916 โดยเป็นตัวแทนทางการเมืองของสหภาพแรงงานในประเทศไอซ์แลนด์ พรรคสังคมประชาธิปไตยเป็นสมาชิกแรงงานและสังคมนิยมระหว่างประเทศ ระหว่างปี ค.ศ. 1926 จนถึงปี ค.ศ. 1940
ผลการเลือกตั้ง

| การเลือกตั้ง | คะแนนเสียง |  % | ที่นั่ง | ลำดับที่ |
| --- | --- | --- | --- | --- |
| สิงหาคม 1916 | 398  | 6.8  | — | 6  |
| ตุลาคม 1916 | 903.5  | 6.8  | 1  | 6  |
| 1919 | 949  | 6.8  | 0  | 4  |
| 1922 | 2,033  | 17.2  | — | 4  |
| 1923 | 4,912.5  | 16.2  | 1  | 3  |
| 1926 | 3,164  | 22.7  | — | 3  |
| 1927 | 6,097.5  | 19.0  | 5  | 3  |
| 1930 | 4,893  | 20.3  | — | 3  |
| 1931 | 6,197.5  | 16.1  | 4  | 3  |
| 1933 | 6,864.5  | 19.2  | 5  | 3  |
| 1934 | 11,269.5  | 21.7  | 10  | 3  |
| 1937 | 11,084.5  | 19.0  | 8  | 3  |
| กรกฎาคม 1942 | 8,979  | 15.4  | 6  | 4  |
| ตุลาคม 1942 | 8,455  | 14.2  | 7  | 4  |
| 1946 | 11,914  | 17.8  | 9  | 4  |
| 1949 | 11,937  | 16.5  | 7  | 4  |
| 1953 | 12,093  | 15.6  | 6  | 4  |
| 1956 | 15,153  | 18.3  | 8  | 3  |
| มิถุนายน 1959 | 10,632  | 12.5  | 6  | 4  |
| ตุลาคม 1959 | 12,909  | 15.2  | 9  | 4  |
| 1963 | 12,697  | 14.2  | 8  | 4  |
| 1967 | 15,059  | 15.7  | 9  | 4  |
| 1971 | 11,020  | 10.5  | 6  | 4  |
| 1974 | 10,345  | 9.1  | 5  | 4  |
| 1978 | 26,912  | 22.0  | 14  | 3  |
| 1979 | 21,580  | 17.4  | 10  | 4  |
| 1983 | 15,214  | 11.7  | 6  | 4  |
| 1987 | 23,265  | 15.2  | 10  | 3  |
| 1991 | 24,459  | 15.5  | 10  | 3  |
| 1995 | 18,846  | 11.4  | 7  | 4  |
จังหวัดอือซึก-เกิล

| จังหวัดอือซึก-เกิล Ысык-Көл облусу (คีร์กีซ) Иссык-Кульская область (รัสเซีย) |
| --- | --- |
จังหวัด

   ธง ตราอาร์ม
แผนที่ประเทศคีร์กีซสถาน เน้นจังหวัดอือซึก-เกิล
พิกัด: 42°0′N 78°0′E﻿ / ﻿42.000°N 78.000°E﻿ / 42.000; 78.000
ประเทศ:  คีร์กีซสถาน
เมืองหลัก: คาราคอล
การปกครอง
 • ผู้ว่าราชการจังหวัด: Mirbek Asanakunov
พื้นที่
 • ทั้งหมด: 43,735 ตร.กม. (16,886 ตร.ไมล์)
ประชากร (2021)
 • ทั้งหมด: 501,933 คน
 • ความหนาแน่น: 11 คน/ตร.กม. (30 คน/ตร.ไมล์)
เขตเวลา: UTC+6 (เวลาคีร์กีซสถาน)
รหัส ISO 3166: KG-Y
อำเภอ: 5
นคร: 3
นิคมแบบเมือง: 2
หมู่บ้าน: 175
จังหวัดอือซึก-เกิล (คีร์กีซ: Ысык-Көл облусу; รัสเซีย: Иссык-Кульская область) เป็นจังหวัดหนึ่งของประเทศคีร์กีซสถาน มีพรมแดนติดกับจังหวัดอัลมาตี ประเทศคาซัคสถานทางทิศเหนือ จังหวัดชึยทางทิศตะวันตก จังหวัดนารึนทางทิศตะวันตกเฉียงใต้ และเขตปกครองตนเองซินเจียงอุยกูร์ทางทิศตะวันออกเฉียงใต้ ชื่อของจังหวัดมาจากทะเลสาบอือซึก-เกิล ซึ่งเป็นทะเลสาบน้ำเกลือที่ใหญ่เป็นอันดับสองของโลก โดยมีเมืองหลักคือคาราคอล จังหวัดนี้มีพื้นที่รวม 43,735 km2 (16,886 sq mi) พลเมืองในจังหวัดนี้มี 501,933 คนในเดือนมกราคม ค.ศ. 2021 และมีชาวรัสเซีย (8.0% ใน ค.ศ. 2009) เป็นชนกลุ่มน้อย
การแบ่งเขตปกครอง

จังหวัดบัตเกนแบ่งเขตการปกครองออกเป็น 5 อำเภอ
| อำเภอ | ศูนย์กลางการบริหาร | แผนที่ |
| --- | --- | --- |
| อำเภออัคซู | คาราคอล |  |
| อำเภอเยตีเอิกอึซ | กือซึล-ซู |  |
| อำเภอตอง | โบกอนบาเยฟ |  |
| อำเภอตึป | ตึป |  |
| อำเภออือซึก-เกิล | ชอลปอน-อะตา |  |
ประชากรศาสตร์

| ปี | ประชากร | ±% p> a. |
| --- | --- | --- |
| 1970 | 314,386 | —     |
| 1979 | 350,634 | +1.22% |
| 1989 | 403,917 | +1.42% |
| 1999 | 413,149 | +0.23% |
| 2009 | 438,389 | +0.59% |
| 2021 | 501,933 | +1.13% |
หมายเหตุ: ประชากรทางนิตินัย; ที่มา:
ประชากรศาสตร์ > เชื้อชาติ

จากการสำรวจสำมะโนประชากรในปี ค.ศ. 2009 กลุ่มชาติพันธุ์ของจังหวัดอือซึก-เกิล (ประชากรทางนิตินัย) คือ:
| กลุ่มชาติพันธุ์ | จำนวน | สัดส่วน |
| --- | --- | --- |
| คีร์กีซ | 350,841,000 | 86.2% |
| รัสเซีย | 350,841,000 | 8.0% |
| คาซัค | 350,841,000 | 1.5% |
| อุยกูร์ | 350,841,000 | 0.9% |
| คัลมึค | 350,841,000 | 0.9% |
| ดันกัน | 350,841,000 | 0.7% |
| อุซเบก | 350,841,000 | 0.7% |
| ตาตาร์ | 350,841,000 | 0.5% |
| ชาวยูเครน | 350,841,000 | 0.3% |
| กลุ่มอื่น ๆ | 350,841,000 | 0.3% |
แหล่งข้อมูลอื่น

Guide to the region from the Spektator magazine เก็บถาวร 2012-12-17 ที่ เวย์แบ็กแมชชีน
| ด ค กจังหวัดของประเทศคีร์กีซสถาน |
| --- | --- | --- |
|  จาลาลาบัต  ชึย  ตาลัส  นารึน  บัตเกน  บิชเคก (นคร)  ออช  ออช (นคร)  อือซึก-เกิล  |  จาลาลาบัต  ชึย  ตาลัส  นารึน  บัตเกน  บิชเคก (นคร)  ออช  ออช (นคร)  อือซึก-เกิล  |  |
พรมแดนคาซัคสถาน–รัสเซีย

แผนที่ของคาซัคสถานโดยมีรัสเซียอยู่ทางเหนือ
เครื่องหมายเขตแดนของคาซัคสถานและรัสเซีย
พรมแดนคาซัคสถาน–รัสเซีย (คาซัค: Қазақстан-Ресей шекарасы / Qazaqstan-Resei şekarasy; รัสเซีย: казахстанско-российскаяграница) เป็นชายแดนระหว่างประเทศระหว่างสาธารณรัฐคาซัคสถานและสหพันธรัฐรัสเซียมีความยาว 7,644 กิโลเมตร (4,750 ไมล์) เป็นพรมแดนระหว่างประเทศต่อเนื่องที่ยาวที่สุดในโลกและพรมแดนที่มีความยาวรวมทั้งหมดเป็นอันดับที่สอง รองจากพรมแดนแคนาดา-สหรัฐ เป็นพรมแดนเดียวกับพรมแดนของอดีตเขตปกครองในสหภาพโซเวียตระหว่างสาธารณรัฐสังคมนิยมโซเวียตคาซัคและสาธารณรัฐสังคมนิยมโซเวียตรัสเซีย
แหล่งข้อมูลอื่น

| ด ค กพรมแดนของประเทศรัสเซีย |
| --- | --- |
ทางบก::  อาเซอร์ไบจาน  เบลารุส  จีน  สหภาพยุโรป เอสโตเนีย  ฟินแลนด์  ลัตเวีย  ลิทัวเนีย  โปแลนด์  จอร์เจีย อับคาเซีย (พิพาท)  เซาท์ออสซีเชีย (พิพาท)  คาซัคสถาน  มองโกเลีย  เกาหลีเหนือ  นอร์เวย์  ยูเครน 
ทางทะเล::  ญี่ปุ่น  อลาสกา (สหรัฐ)
ภาษาลักเซมเบิร์ก

| ลักเซมเบิร์ก |
| --- | --- |
Lëtzebuergesch
ประเทศที่มีการพูด: ลักเซมเบิร์ก; รัฐซาร์ลันท์และภาคตะวันตกเฉียงเหนือของรัฐไรน์ลันท์-ฟัลทซ์ เยอรมนี; เขตอาเรอเลอร์ลันท์และซังคท์วิท เบลเยียม;  จังหวัดมอแซล ฝรั่งเศส
ภูมิภาค: ยุโรปตะวันตก
จำนวนผู้พูด: ประมาณ 390,000 คน  (2010)
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกเยอรมันสูงเยอรมันกลางตะวันตกฟรังโคเนียกลางฟรังโคเนียมอแซลลักเซมเบิร์ก
ระบบการเขียน: อักษรละติน (อักษรลักเซมเบิร์ก) อักษรเบรลล์ภาษาลักเซมเบิร์ก
สถานภาพทางการ
ภาษาทางการ:  ลักเซมเบิร์ก
ภาษาชนกลุ่มน้อยที่รับรองใน:  เบลเยียม (ได้รับการรับรองจากชุมชนฝรั่งเศสแห่งเบลเยียม)
รหัสภาษา
ISO 639-1: lb
ISO 639-2: ltz
ISO 639-3: ltz
Linguasphere: 52-ACB-db
พื้นที่ที่มีการใช้ภาษาลักเซมเบิร์ก (ม่วงแถบ) และภาษาถิ่นต่าง ๆ ในกลุ่มภาษาฟรังโคเนียมอแซล (ม่วงทึบ)
ภาษาลักเซมเบิร์ก (ลักเซมเบิร์ก: Lëtzebuergesch) เป็นภาษาหนึ่งในกลุ่มภาษาเจอร์แมนิกตะวันตกซึ่งใช้พูดกันเป็นหลักในประเทศลักเซมเบิร์ก โดยมีผู้พูดทั่วโลกประมาณ 390,000 คน
พระเจ้าเอากุสท์ที่ 3 แห่งโปแลนด์

| เอากุสท์ที่ 3 |
| --- | --- |
พระบรมสาทิสลักษณ์ วาดโดย เปียโตร แอนโทนี โรตาลี่
พระมหากษัตริย์แห่งโปแลนด์ แกรนด์ดยุกแห่งลิทัวเนีย
ครองราชย์: ค.ศ. 1734 – 5 ตุลาคม ค.ศ. 1763
ราชาภิเษก: 17 มกราคม ค.ศ. 1734  มหาวิหารวาเวล กรากุฟ
ก่อนหน้า: สตาญิสวัฟที่ 1
ถัดไป: สตาญิสวัฟที่ 2 ออกัสตัส
เจ้านครรัฐผู้คัดเลือกแห่งซัคเซิน
ก่อนหน้า: ฟรีดริช เอากุสท์ที่ 1
ถัดไป: ฟรีดริช คริสเตียนที่ 1

ประสูติ: 17 ตุลาคม ค.ศ. 1696 เดรสเดิน รัฐผู้คัดเลือกซัคเซิน
สวรรคต: 5 ตุลาคม ค.ศ. 1763(1763-10-05) (66 ปี) เดรสเดิน รัฐผู้คัดเลือกซัคเซิน
ฝังพระศพ: มหาวิหารเดรสเดิน เดรสเดิน
คู่อภิเษก: มาเรีย โจเซฟาแห่งออสเตรีย
พระราชบุตร: ฟรีดริช คริสเตียน ผู้คัดเลือกแห่งซัคเซิน มาเรีย อเมเลียแห่งแซกโซนี สมเด็จพระราชินีแห่งสเปน เจ้าหญิงมาเรีย มาเกอเร่เธ  มาเรีย แอนนา โซฟี ชายาเจ้าผู้คัดเลือกแห่งบาวาเรีย  เจ้าชายฟราซ์ เซเวียร์   มาเรีย โจเซฟา โดฟีเนแห่งฝรั่งเศส คาร์ล ดยุกแห่งคูร์ลันด์ มาเรีย คริสตินนา  อธิการิณีแห่งเรมิเรย์มองค์ เจ้าหญิงมาเรีย เอลิซาเบท เจ้าชายอัลเบิร์ต  แครซิเมียร์ ดยุกแห่งเทสเซ่น  คลีเมนต์ เวนเซล แห่งแซกโซนี  อาร์ชบิชอปแห่งเทรียร์ มาเรีย คุทนิคการ์เด อธิการิณีแห่งเอ็สเซิน
ราชวงศ์: เวททิน
พระราชบิดา: พระเจ้าออกัสตัสที่ 2 แห่งโปแลนด์
พระราชมารดา: คริสทีอาเนอ เอเบอร์ฮาร์ดีเนอแห่งบรันเดินบวร์ค-ไบร็อยท์
ศาสนา: โรมันคาทอลิก
ลายพระอภิไธย: 
พระเจ้าเอากุสท์ที่ 3 แห่งโปแลนด์ หรือ พระเจ้าออกัสตัสที่ 3 แห่งโปแลนด์ หรือ เจ้าชายฟรีดริช เอากุสท์ที่ 2 ผู้คัดเลือกแห่งซัคเซิน (เยอรมัน: August III. von Polen โปแลนด์: August III Sas ลิทัวเนีย: Augustas III) (17 ตุลาคม ค.ศ. 1696 - 5 ตุลาคม ค.ศ. 1763) เป็นเจ้านครรัฐผู้คัดเลือกแซกโซนี ระหว่างปี ค.ศ. 1733 ถึง ค.ศ. 1763 และเป็นพระมหากษัตริย์โปแลนด์ระหว่างปี ค.ศ. 1734 จนเสด็จสวรรคตเมื่อวันที่ 5 ตุลาคม ค.ศ. 1763
พระเจ้าเอากุสท์ที่ 3 เสด็จพระราชสมภพเมื่อวันที่ 17 ตุลาคม ค.ศ. 1696 ที่กรุงเดรสเดินในรัฐผู้คัดเลือกซัคเซิน พระองค์เป็นพระราชโอรสในพระเจ้าเอากุสท์ที่ 2 แห่งโปแลนด์ และ พระนางคริสทีอาเนอ เอเบอร์ฮาร์ดีเนอ (Christiane Eberhardine of Brandenburg-Bayreuth) และอภิเษกสมรสกับ มาเรีย โจเซฟาแห่งออสเตรีย พระองค์เสด็จสวรรคตเมื่อวันที่ 5 ตุลาคม ค.ศ. 1763 ที่เมืองเดรสเดินเช่นกัน
ดูเพิ่ม

ประวัติศาสตร์โปแลนด์
รายพระนามพระมหากษัตริย์แห่งโปแลนด์
| ก่อนหน้า |  | พระเจ้าเอากุสท์ที่ 3 แห่งโปแลนด์ |  | ถัดไป |
| --- | --- | --- | --- | --- |
| พระเจ้าสตาญิสวัฟที่ 1 เลชซินสกี |  |   พระมหากษัตริย์แห่งโปแลนด์และแกรนด์ดยุกแห่งลิทัวเนีย  (ค.ศ. 1734 - 5 ตุลาคม ค.ศ. 1763) |  | พระเจ้าสตาญิสวัฟ ออกัสตัส โปเนียตอฟสกี |
ฟิลิป ฮาลซมัน

Dali Atomicus ภาพถ่ายของซัลวาดอร์ ดาลีที่ฮาลซมันถ่ายในปี ค.ศ. 1948
ฟิลิป ฮาลซมัน (รัสเซีย: Филипп Халсман; ลัตเวีย: Filips Halsmans; อังกฤษ: Philippe Halsman; 2 พฤษภาคม ค.ศ. 1906 - 25 มิถุนายน ค.ศ. 1979) เป็นช่างภาพบุคคลชาวอเมริกันเชื้อสายลัตเวียที่มีชื่อเสียง
ฟิลิป ฮาลซมันเกิดที่เมืองรีกา จักรวรรดิรัสเซีย ในครอบครัวชาวยิว ศึกษาวิศวกรรมไฟฟ้าที่เมืองเดรสเดิน  เมื่ออายุได้ 22 ปี ในเดือนกันยายน ค.ศ. 1928 เขาเดินทางไปท่องเที่ยวปีนเทือกเขาแอลป์กับเมอร์ด็อก ฮาลซมัน ผู้เป็นบิดา  มีผู้พบศพบิดาของเขาเสียชีวิตจากบาดแผลเนื่องจากของแข็งกระทบศีรษะ และทำให้ฟิลิปถูกตัดสินจำคุกเป็นเวลาสี่ปี ด้วยข้อกล่าวหาว่ากระทำปิตุฆาต  คดีนี้ก่อให้เกิดกระแสต่อต้านชาวยิว และได้รับความสนใจในระดับนานาชาติ  ฮาลซมันได้รับการปล่อยตัวในปี ค.ศ. 1931 หลังจากอัลเบิร์ต ไอน์สไตน์ และโทมัส มานน์ เขียนจดหมายเปิดผนึกเรียกร้องให้ปล่อยตัวเขา
ฮาลซมันเดินออกจากออสเตรียไปอาศัยในฝรั่งเศส   และทำงานเป็นช่างภาพแฟชั่นให้นิตยสารโว้ก จากนั้นจึงอพยพไปสหรัฐอเมริกา เมื่อเกิดสงครามโลกครั้งที่สอง เขาได้งานเป็นช่างภาพให้กับนิตยสารไลฟ์
แหล่งข้อมูลอื่น

Philippe Halsman Archive
Philippe Halsman exhibition at The Smithsonian National Portrait Gallery
When He Said "Jump..." - SmithsonianMagazine.com article
นากาซารี

เค้กนึ่งอินโดนีเซีย
| --- | --- |
นากาซารีที่ยังไม่ได้ห่อ
มื้อ: อาหารว่าง
แหล่งกำเนิด: อินโดนีเซีย
ภูมิภาค: ชวากลาง, ยกยาการ์ตา
อุณหภูมิเสิร์ฟ: อุณหภูมิห้อง
ส่วนผสมหลัก: แป้งข้าวเจ้าใส่น้ำตาลแล้วใส่กล้วยและห่อด้วยใบตอง
รูปแบบอื่น: เขียว, ขาว, น้ำเงิน
 ตำราอาหาร: นากาซารี   สื่อ: นากาซารี
นากาซารี (ชวา: nagasari) เป็นขนมชวาแบบดั้งเดิมอย่างหนึ่ง ทำมาจากแป้งข้าวเจ้า กะทิ และน้ำตาล สอดไส้ด้วยกล้วยฝานหนึ่งชิ้น แล้วนำไปนึ่ง
ศัพทมูลวิทยา

นากา ในภาษาชวาแปลว่า "งูใหญ่; นาค" ซึ่งสื่อถึงงูเขียวที่นำความอุดมสมบูรณ์ลงมายังโลกตามตำนานชวาเก่า คำนี้มีที่มาจากภาษาสันสกฤต ส่วน ซารี หมายถึง "สวยงาม; อุดมสมบูรณ์; อดทน" หรือ "เมล็ดพันธุ์; ดอกไม้"
นากาซารี จึงแปลตรงตัวได้ว่า "เมล็ดพันธุ์ของนาค" หรือ "นาคที่สวยงาม" เนื่องจากนาคชวามักได้รับการพรรณนาว่าเป็นงูสีเขียว อาหารชนิดนี้จึงมีสีเขียวตามไปด้วย นอกจากนี้ คำว่า นากาซารี ยังหมายถึงต้นไม้ชนิดหนึ่งและลวดลายผ้าบาติกชนิดหนึ่ง
ดูเพิ่ม

รายชื่ออาหารนึ่ง
อาหารชวา
อาหารอินโดนีเซีย
แหล่งข้อมูลอื่น

Kue Nagasari recipe เก็บถาวร 2013-05-19 ที่ เวย์แบ็กแมชชีน (ในภาษาอินโดนีเซีย)
ตราแผ่นดินของคีร์กีซสถาน

| ตราแผ่นดินของคีร์กีซสถาน |
| --- | --- |

ตราอาร์มรุ่นต่าง ๆ
ตราแผ่นดินของคีร์กีซโซเวียต (พ.ศ. 2480 - 2534)
รายละเอียด
ผู้ใช้ตรา: รัฐบาลคีร์กีซสถาน
เริ่มใช้: 2 มิถุนายน พ.ศ. 2535
โล่: ภูเขาเตียนชาน ("Tian Shan") ภายใต้แสงรัศมีของดวงอาทิตย์ในช่วงรุ่งอรุณ โดยเหยี่ยวกำลังสยายปีกบินรองรับรูปดังกล่าว
ประคองข้าง: มีช่อดอกฝ้ายกับรวงข้าวสาลี
คำขวัญ: คีร์กีซ: "Кыргыз Республикасы" Kyrgyz Respublikasy
ตราแผ่นดินของคีร์กีซสถาน ประกาศใช้อย่างเป็นทางการเมื่อวันที่ 2 มิถุนายน พ.ศ. 2535 หลังแยกตัวออกจากสหภาพโซเวียต ตราแผ่นดินเป็นสีน้ำเงิน สีฟ้าของชาวคีร์กีซ หมายถึง ความกล้าหาญและความบริสุทธิ์ (มีนัยใกล้เคียงกับธงชาติคาซัคสถานและตราแผ่นดินของคาซัคสถาน) ด้านซ้ายและขวาของตรานั้นมีช่อดอกฝ้ายกับรวงข้าวสาลีรองรับ ที่ส่วนยอดและส่วนล่างมีนามชื่อประเทศเป็นอักษรซีริลลิกว่า (คีร์กีซ: "Кыргыз Республикасы" Kyrgyz Respublikasy)
ตรงกลางมีภูเขาเตียนชาน ("Tian Shan") ภายใต้แสงรัศมีของดวงอาทิตย์ช่วงรุ่งอรุณ โดยมีนกเหยี่ยวกำลังสยายปีกบินรองรับภูเขาเตียนชาน ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลัง
ประวัติ

ก่อนหน้าที่จะได้รับอิสรภาพจากสหภาพโซเวียต เดิมคีร์กีซสถานได้ใช้ตราแผ่นดินของสาธารณรัฐโซเวียต ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก แบบตราแผ่นดินปัจจุบันได้ดัดแปลงแก้ไขและยังคงลักษณะบางอย่างของตราเดิมในสมัยโซเวียตคีร์กีซ เช่น ช่อดอกฝ้ายกับรวงข้าวสาลี และภูเขาเตียนชาน
ดูเพิ่ม

ตราแผ่นดินของสาธารณรัฐสังคมนิยมโซเวียตคีร์กีซ
ธงชาติคีร์กีซสถาน
แหล่งข้อมูลอื่น

| ด ค ก บทความเกี่ยวกับประเทศคีร์กีซสถาน |
| --- | --- | --- |
| ประวัติศาสตร์ |  การเคลื่อนไหวทางการเมืองของบาสมาชิ  สาธารณรัฐสังคมนิยมโซเวียตคีร์กีซ  การจลาจลโอช  การปฏิวัติทิวลิป  การปฏิวัติคีร์กีซในปี พ.ศ. 2553  |  |
| ภูมิศาสตร์ |  เอเชียกลาง  นคร  ปัญหาสิ่งแวดล้อม  ภูเขา  เขตสงวน  จังหวัด  Raions  แม่น้ำ  หุบเขา  ชีวภาพ  |  |
| รัฐบาล |  สหภาพเอเชียกลาง  รัฐธรรมนูญ  การเลือกตั้ง  ความสัมพันธ์ระหว่างประเทศ  สิทธิมนุษยชน LGBT  กองทัพ  รัฐสภา  การเมือง  พรรคการเมือง  ประธานาธิบดี  นายกรัฐมนตรี  |  |
| เศรษฐกิจ |  เกษตรกรรม  ธนาคาร ธนาคารกลาง  ไปรษณีย์  ซอมคีร์กีซสถาน  โทรคมนาคม  การท่องเที่ยว  คมนาคม ท่าอากาศยาน  |  |
| สังคม |  ประชากร  การศึกษา  ชาติพันธุ์  สาธารณสุข  ภาษา  ผู้คน  |  |
| วัฒนธรรม |  Ala kachuu  ภาพยนตร์  อาคาร  สื่อ โทรทัศน์  ดนตรี  วันหยุด  ศาสนา  กีฬา  สัญลักษณ์ เพลงชาติ  ตราแผ่นดิน  ธงชาติ  |  |
 หมวดหมู่  สถานีย่อย  โครงการวิกิ
ภูเขาไฟลาไค

| ลาไค |
| --- | --- |

จุดสูงสุด
ความสูง เหนือระดับน้ำทะเล: Varies: canyon to 1,725 เมตร (5,659 ฟุต)
พิกัด: 64°03′53″N 18°13′34″W﻿ / ﻿64.06472°N 18.22611°W﻿ / 64.06472; -18.22611 
ข้อมูลทางภูมิศาสตร์
ลาไคไอซ์แลนด์ 
ข้อมูลทางธรณีวิทยา
ประเภทภูเขา: ภูเขาไฟที่ปะทุตามรอยแยก
การปะทุครั้งล่าสุด: พ.ศ. 2327
ภูเขาไฟลาไค (ไอซ์แลนด์: Lakagígar) เป็นภูเขาไฟที่ปะทุตามรอยแยกที่ตั้งอยู่ระหว่างธารน้ำแข็งวาตนาเยอคูตล์และมิร์ตาลส์โจคุลล์ในพื้นที่รอยแยกที่แยกจากทิศตะวันตกเฉียงใต้ไปทางทิศตะวันออกเฉียงเหนือไม่ไกลจากหุบผาชันเอนเกียวและหมู่บ้านเล็ก ๆ แห่งหนึงในเคิร์กยูแบยาร์กลุสทุสร์ในภาคใต้ของไอซ์แลนด์ ช่องของภูเขาไฟกว้างเพียงไม่กี่เมตรแต่ยาวหลายกิโลเมตร ลาไคเป็นชื่อของภูเขาธรรมดาที่ไม่ปะทุบนภูเขาแต่จะปะทุตามรอยแยกด้านข้างของมัน ภูเขาไฟลาไค เป็นส่วนหนึ่งของระบบภูเขาไฟกริมสวอทน์และธอห์ดอร์ฮีร์นะ
ภูเขาไฟลาไคและกริมสวอทน์ได้ปะทุอย่างรุนแรงและเกิดขึ้นที่สกาฟตาเรลดาร์ หรือ ที่แปลว่าไฟแห่งสกาฟตาเป็นระยะเวลา 8 เดือนตั้งแต่มิถุนายน พ.ศ. 2326 ถึงกุมภาพันธ์ พ.ศ. 2327 ได้พ่นลาวาประมาณ 42 พันล้านตัน (14 ลูกบาศก์กิโลเมตร) กลุ่มก๊าซของกรดไฮโดรฟลูออริกที่เป็นพิษและซัลเฟอร์ไดออกไซด์ขึ้นมาปนเปื้อนดิน ทำให้พืชที่ปลูกตายและฆ่าประชากรปศุสัตว์ในไอซ์แลนด์มากกว่า 50% และนำไปสู่สภาวะทุพภิกขภัยที่ฆ่าประชากรบนเกาะไอซ์แลนด์กว่า 25% นอกจากนี้ลาวายังได้ไหลเข้าทำลายหมู่บ้านอีก 20 แห่ง
การปะทุของลาไคทำให้อุณหภูมิโลกลดลงเพราะซัลเฟอร์ไดออกไซด์กว่า 120 ล้านตันถูกพัดขึ้นไปในซีกโลกเหนือส่งผลให้พืชในยุโรปแห้งตายและเกิดภัยแล้งในทวีปอเมริกาเหนือและอินเดีย
มูฆัมเมตกาลึย อาบึลกาซียิฟ

| มูฆัมเมตกาลึย อาบึลกาซียิฟ |
| --- | --- |
มูฆัมเมตกาลึย อาบึลกาซียิฟ ในปี พ.ศ. 2562

นายกรัฐมนตรีคีร์กีซสถาน
ดำรงตำแหน่ง 20 เมษายน พ.ศ. 2561 – 15 มิถุนายน พ.ศ. 2563
ประธานาธิบดี: โซโรนบัย เจนเบกัฟ
ก่อนหน้า: Sapar Isakov
ถัดไป: Kubatbek Boronov
ดำรงตำแหน่ง 22 สิงหาคม พ.ศ. 2560 – 26 สิงหาคม พ.ศ. 2560 รักษาการ
ประธานาธิบดี: อัลมัซเบก อาตัมบายิฟ
ก่อนหน้า: โซโรนบัย เจนเบกัฟ
ถัดไป: Sapar Isakov
รองนายกรัฐมนตรีคีร์กีซสถาน
ดำรงตำแหน่ง 13 เมษายน พ.ศ. 2559 – 22 สิงหาคม พ.ศ. 2560
นายกรัฐมนตรี: โซโรนบัย เจนเบกัฟ
ก่อนหน้า: Tairbek Sarpashev
ถัดไป: Tolkunbek Abdygulov
 
ข้อมูลส่วนบุคคล
เกิด: 20 มกราคม พ.ศ. 2511 (56 ปี) โกชโกร์ สาธารณรัฐสังคมนิยมโซเวียตคีร์กีซ สหภาพโซเวียต (คีร์กีซสถานปัจจุบัน)
พรรคการเมือง: อิสระ

มูฆัมเมตกาลึย ดือเชเกยีวิช อาบึลกาซียิฟ (คีร์กีซ: Мухамметкалый Дүшекеевич Абылгазиев) เป็นนักการเมืองชาวคีร์กีซที่ดำรงตำแหน่งนายกรัฐมนตรีคีร์กีซสถานคนที่ 20 ระหว่างวันที่ 20 เมษายน พ.ศ. 2561 ถึง 15 มิถุนายน พ.ศ. 2563
ยูร์มาลา

ชายหาดในเมืองยูร์มาลา
ยูร์มาลา (ลัตเวีย: Jūrmala) เป็นเมืองในประเทศลัตเวีย ตั้งอยู่ใกล้กับกรุงรีกา เมืองหลวงของประเทศ คำว่า "ยูร์มาลา" ในภาษาลัตเวียมีความหมายว่า "ชายหาด"
เมืองยูร์มาลามีพื้นที่ 100 ตารางกิโลเมตร มีประชากร 55,400 คน ความหนาแน่นของประชากร 554 คนต่อตารางกิโลเมตร
มันชัมมา โชคตี

| มันชัมมา โชคตี |
| --- | --- |
เกิด: มันชุนาถ เศตตี  (1964-04-18) 18 เมษายน ค.ศ. 1964 (60 ปี) กัลลุกัมพะ บัลลารี รัฐกรณาฏกะ
อาชีพ: นักร่ายรำ นักร้อง นักกิจกรรม นักแสดงเวที
รางวัล: ราชโยตสวะ (2010) ปัทมศรี (2021)
มันชัมมา โชคตี (กันนาดา: ಮಂಜಮ್ಮ ಜೋಗ್ತಿ; Manjamma Jogathi) หรือชื่อเมื่อเกิด มันชุนาถ เศตตี (กันนาดา: ಮಂಜುನಾಥ್ ಶೆಟ್ಟಿ; Manjunatha Shetty, เกิด 18 เมษายน 1964) เป็นนักแสดงเวที นักร้อง และนักร่ายรำชาวกันนาดา ในปี 2019 มันชัมมาเป็นสตรีข้ามเพศคนแรกที่ดำรงตำแหน่งประธานของสถาบันกรณาฏกชนบท (Karnataka Janapada Academy) สถาบันชั้นนำของรัฐด้านศิลปะท้องถิ่น ในปี 2021 รัฐบาลอินเดียมอบรางวัลปัทมศรีให้แก่เธอจากบทบาทในการทำนุบำรุงศิลปะท้องถิ่น เธอเป็นสตรีข้ามเพศคนที่สองที่ได้รับปัทมศรี ถัดจากนารตกี นาฏราช ซึ่งได้รับรางวัลในปี 2019
มันชุนาถ (ชื่อเมื่อเกิด) เกิดในหมู่บ้านกัลลุกัมพะ ในอำเภอบัลลารี บิดาชื่อ หนุมานตยา (Hanumantaiah) มารดาชื่อ ชยาลักษมี (Jayalakshmi) มันชุนาถเข้าศึกษาจนสอบจบมัธยมศึกษา (SSLC) ที่ทวนคเร ในปี 1975 พ่อแม่ของเศตตีพาเขาไปยังหุลิเกมมะมนเทวาลัย (Huligemma temple) ใกล้กับเมืองโหสเปเฏเพิ่อเข้าพิธีเป็นโชคัปปา (jogappa) พิธีซึ่งเชื่อว่าเป็นการสมรสบุคคลแก่เทพเจ้า และนับจากนั้นมาก็จะได้รับอัตลักษณ์เพศสตรี ("ข้ามเพศ") ตามธรรมเนียมของฮินดู มันชุนาถจึงเปลี่ยนชื่อใหม่เป็น มันชัมมา โชคตี และเริ่มดำรงตนในอัตลักษณ์เพศหญิงนับจากนั้น
ธงชาติคาซัคสถาน

| --- | --- |


การใช้: ธงชาติและธงพลเรือน
สัดส่วนธง: 1:2
ประกาศใช้: 4 มิถุนายน พ.ศ. 2535 (32 ปี)
 


การใช้: ธงรัฐบาล
สัดส่วนธง: 1:2
ประกาศใช้: ตั้งแต่ พ.ศ. 2541
 


การใช้: ธงนาวี
สัดส่วนธง: 1:2
ประกาศใช้: ตั้งแต่ พ.ศ. 2541
 
ธงชาติคาซัคสถาน (คาซัค: Қазақстан туы / Qazaqstan tuy) เริ่มใช้อย่างเป็นทางการเมื่อวันที่ 4 มิถุนายน พ.ศ. 2535 หลังจากได้รับเอกราชจากการล่มสลายของสหภาพโซเวียตในปี พ.ศ. 2534 ลักษณะเป็นธงสี่เหลี่ยมผืนผ้า พื้นสีฟ้า กว้าง 1 ส่วน ยาว 2 ส่วน กลางธงมีรูปอินทรีทุ่งหญ้าสเตปป์สีทอง สยายปีกบิน หันหน้าไปทางมุมธงด้านคันธง ภายใต้ดวงอาทิตย์สีทองมีรัศมี 32 แฉก ที่ด้านคันธงนั้นมีลวดลายอย่างลายหน้ากระดานตามแบบวัฒนธรรมคาซัคสถาน
แบบสีธงอย่างมาตรฐานมีดังนี้
| ระบบสี | สีฟ้า | สีทอง |
| --- | --- | --- |
| VTsAMlegprom No. | 350608 | 020208 |
| Pantone  | 3125 C | 810 C |
| Web (HEX) | #00B0C7 | #FFC91C |
ความหมาย

ลวดลายที่ด้านคันธง หมายถึงศิลปวัฒนธรรมของชาวคาซัคสถาน และอาณาจักรคาซัคสถานโบราณ
สีฟ้า มีความหมายได้หลายนัย ดังนี้
หมายถึง ความหลากหลายของชนชาติเติร์กกลุ่มต่าง ๆ ที่รวมกันเข้าเป็นชาวคาซัคสถานในปัจุจบัน เช่น ชาวตาตาร์ ชาวมองโกล ชาวอุยกูร์ เป็นต้น
หมายถึง เทพเจ้าเตงรี (Gök-Tanry หรือ Tengri) ผู้เป็นเทพเจ้าสูงสุดของชนชาติเติร์กเผ่าต่าง ๆ
ตามนิยามแบบสมัยใหม่ สีฟ้านี้หมายถึง ผืนฟ้าอันกว้างใหญ่ของคาซัคสถาน และเสรีภาพ
นกอินทรีสีทอง หมายถึง ความภูมิใจในประวัติศาสตร์ของชาวคาซัคสถานยุดใหม่ รูปดังกล่าวนี้มีความเชื่อมโยงไปถึงสมัยจักรวรรดิของเจงกีสข่าน ซึ่งใช้ธงนกอินทรีทองพื้นฟ้า เป็นเครื่องหมายในการปกครองดินแดนแห่งนี้
ธงแคว้นข่านคาซัค
ธงเขตปกครองตนเองอาลาซ
ธงชาติคาซัคโซเวียต แบบที่1 พ.ศ. 2480-2483
ธงชาติคาซัคโซเวียต แบบที่2 พ.ศ. 2483-2496
ธงชาติคาซัคโซเวียต แบบที่3 พ.ศ. 2496-2535
ดูเพิ่ม

ธงในประเทศคาซัคสถาน
ธงชาติคาซัคโซเวียต
ตราแผ่นดินของคาซัคสถาน
แหล่งข้อมูลอื่น

Kazakhstan ที่ Flags of the World (อังกฤษ)
ประวัติธงชาติคาซัคสถาน
ธงชาติคาซัคสถาน - Vexillographia